钦定古今图书集成/明伦汇编/闺媛典/第197卷 > 韩应泰妻余氏
## 钦定古今图书集成/明伦汇编/闺媛典/第197卷 > 韩应泰妻余氏

按《婺源县志》：“余氏，名兑，城西韩应泰妻，刺史余世儒
女，尚书懋学女弟，给谏懋孳女兄也。有慧性，通文史。
年十六归泰，未期月，泰水死，氏闻讣，哀恸绝食。父谓
曰：‘植孤，义也；殉死，情也。迺复食。居九岁，子又暴亡，氏
复绝粒。父又谓曰：‘徒死，背其生姑，而伤老父，犹不义
也’。迺又强餐勤苦，以治生业。人怪之曰：‘向为孺子，今
日劳苦，何也’’？”氏喟曰：“有人此有土者，畴昔之事也；有
社稷迺有君者，今日之事也。”于是卜吉壤，葬应泰，筑
新宫为韩宗祠，依序嗣伯子文昌。昌没，又抚其子起
龙、陶文简望龄为作传。万历间，有司奏闻，旌表。年七
十卒，太史朱之蕃志其墓。